
Sukladno čl. 20, točki 4. Zakona o kulturnim vijećima i financiranju javnih potreba u kulturi („Narodne novine, br. 83/22) i članku 6. Odluke o osnivanju Kulturnog vijeća Zadarske županije („Službeni glasnik Zadarske županije“, br. 14/25), Župan Zadarske županije upućuje
JAVNI POZIV
za predlaganje članova Kulturnog vijeća Zadarske županije
Pozivaju se umjetnici, djelatnici u kulturi, udruge i institucije iz područja kulture i umjetnosti da podnesu pisane i obrazložene prijedloge kandidata za članove Kulturnog vijeća Zadarske županije.
Za članove Vijeća mogu biti predloženi kulturni djelatnici i umjetnici koji svojim dosadašnjim dostignućima te znanjem, sposobnošću i poznavanjem područja kulture i umjetnosti mogu pridonijeti utvrđivanju ciljeva i mjera za provođenje kulturne politike Zadarske županije.
Pisani prijedlog mora obavezno sadržavati:
· ime i prezime, telefonski broj (mobitel ili fiksni) i elektroničku adresu
· životopis kandidata (osnovni podaci, stupanj naobrazbe, glavno područje istraživanja i stručnog djelovanja, zaposlenje, stručno usavršavanje, članstvo u društvima i udrugama, najvažnije publikacije, sudjelovanje u programima i projektima)
· kratko obrazloženje prijedloga 
· uvjerenje da se protiv kandidata ne vodi kazneni postupak
· uvjerenje o prebivalištu (prihvatljiv je elektronički zapis koji se može preuzet putem sustava e-Građani).
Prijedlozi se dostavljaju na adresu: ZADARSKA ŽUPANIJA, Ivana Mažuranića 20, 23 000 Zadar, s naznakom – Upravni odjel za kulturu, sport i medije - „Prijedlozi za imenovanje članova Kulturnog vijeća Zadarske županije“.
Rok za podnošenje prijedloga temeljem Javnog poziva je dana 3. studenog 2026. godine.

